《促织鸣》
元代·陈高

促织鸣，鸣唧唧。懒妇不惊，客心悽恻。秋夜月明露如雨，西风吹悽透絺苧。

懒妇无裳终懒织，远客衣单恨砧杵。促织促织，无复悲鸣。

客心良苦，懒妇不惊。

作者简介：（1315—1367）元温州平阳人，字子上，号不系舟渔者。顺帝至正十四年进士。授庆元路录事，明敏刚决。不满三年，自免去。再授慈溪县尹，亦不就。方国珍欲招致之，无从得。平阳陷，浮海过山东，谒河南王扩廓帖木儿，论江南虚实，陈天下之安危。扩廓欲官之，会疾作卒。有《不系舟渔集》、《子上存稿》。